OBČINA ŽUŽEMBERK

OBČINSKI SVET

Z A P I S N I K

20. seje Občinskega sveta Občine Žužemberk,

ki je bila 1. 2. 2013, ob 18. uri, v sejni sobi Občine Žužemberk

Sejo je sklical župan g. Franc Škufca.

Prisotni: g. Marko Zajec, ga. Marija Ban, g. Dušan Papež, g. Jože Pečjak, mag. Jože Jenkole, g. Iztok Može, mag. Jelka Mrvar, ga. Marija Breceljnik, g. Franc Jarc, ga. Genovefa Maver, g. Jože Zupančič, g. Albin Ljubo Jarc, g. Matjaž Župevec, g. Jože Šteingel in g. Milan Ivkovič.

Ostali prisotni: g. Franc Škufca – župan; g. Jacques Gros – direktor OU; g. Martin Grčar in Tanja Hrovat – občinska uprava; ga. Darinka Redlig in Ladislav Jaki – Komunala NM d.o.o.; g. Andrej Kastelic – Občina Mirna Peč; novinarji in občani.

Sejo je vodil župan g. Franc Škufca. Najprej je pozdravil vse člane občinskega sveta, uslužbence občinske uprave ter ostale vabljene in prisotne. Podal je ugotovitev, da je prisotnih 14 članov sveta, zato je seja sklepčna. Prisotne je seznanil z dnevnim redom 20. seje in ga podal v razpravo. Razprave ni bilo.
G. župan je podal dnevni red 20. seje na glasovanje.

Glasovalo je 14 članov, vseh 14 članov je glasovalo za.

Občinski svet je potrdil naslednji dnevni red:

1. Pregled in potrditev zapisnika 19. seje

2. Predlog Sklepa o potrditvi mandata nadomestnemu članu občinskega sveta Občine Žužemberk
3. Predlog Poslovnega plana Komunale za leto 2013

4. Predlog Odloka o proračunu Občine Žužemberk za leto 2013
5. Predlog Odloka o proračunu Občine Žužemberk za leto 2014

6. Poročilo župana o opravljenih nalogah in izvrševanju sklepov

7. Vprašanja in pobude 

K točki 1: Pregled in potrditev zapisnika 19. seje
G. župan je podal točko v razpravo.
G. Franc Jarc je povedal, da je na drugi strani zapisnika napisan stavek, ki nič ne pove. Prosil je namreč za zapisnik volitev elektorja, ki je bil poslan na komisijo. Menil je,da so bile volitve izpeljane nezakonito. Povedal je, da je dobil odgovor na vprašanje glede OPN-ja, na katerem je bil napisan napačen datum. Prosil je za popravek, katerega še ni prejel. Seznanil je, da je povedal, da je sama priprava proračuna narejena napačno, saj o njem ni bilo primerne razprave. Menil je, da se proračun pripravlja v zaključenih krogih. Opozoril je še na napako pri zapisu na 5. strani, pri 9. točki, ko je g. Dušan Papež govoril o volkovin in ne splošno o divjadi. Povedal je, da je že večkrat spraševal o ureditvi ceste na Vinkov Vrh, vendar odgovora še vedno ni prejel. Seznanil je še, da se je svetniška skupina odrekla novoletni zabavi in predlagala, da se denar nameni socialno ogroženim družinam in otrokom.

Ga. Genovefa Maver je komentirala zapis na 5. strani, kjer piše, da je Božiček prinesel JR v Stransko vas, kar ni mislila dobesedno, saj se zaveda, da je za to zaslužen g. Martin Grčar. Spraševala je za sredstva za Tomažev most in, da se bo cesta delala v sklopu izgradnje mostu. Spraševala je tudi o rušitvi Zajčeve hiše v Šmihelu, ki pa je že porušena.
G. Matjaž Župevec je povedal, da na 3. strani piše, da je izjavil, da so gasilci prejeli 100 eur, kar ni res, izjavil je, da se gasilci borijo za zaprošenih 1000 eur. Prosil je, da se na 4. strani, kjer piše o debati glede krajevnih skupnosti (KS), dopiše, da se tudi on strinja s tem, da je dobro imeti KS in da bi tudi Ajdovška planota želela imeti svojo KS.

G. Iztok Može je povedal, da na 4. strani, pri 5. točki, kjer je govoril o možnostih varčevanja in ukinitvi podžupanskega mesta, manjka zapis izvajanja podžupana g. Jožeta Šteingla, saj je bilo napisano zgolj replika na njegovo izvajanje.
Mag. Jože Jenkole je imel pripombo na zapisnik na 5. strani, kjer piše, da je zahteval kompletno pisno korenspondenco o volitvah v državni svet. Zahteval je volilni rezultat po kandidatih, ki ga ni dobil. Povedal je, da ni zahteval nikakršnih korenspondenc. Seznanil je še s kršitvijo pravil glede sklica zborov občanov, in da je nezadovoljen z odgovorom, ki ga je prejel.

G. Albin Ljubo Jarc je dodal, da 19. seja ni bila zaključena, ampak je bila prekinjena, saj so nekateri člani še prosili za besedo.

G. župan je podal zapisnik 19. seje občinskega sveta s pripombami na glasovanje. Glasovalo je 14 članov, 14 članov je glasovalo za.
Občinski svet je potrdil
Zapisnik 19. seje občinskega sveta.

K točki 2: Predlog Sklepa o potrditvi mandata nadomestnemu članu občinskega sveta Občine Žužemberk

G. župan je dal besedo g. Dušanu Papežu, predsedniku Komisije za mandatna vprašanja, volitve, imenovanja in priznanja, ki je seznanil, da so obravnavali imenovanje nadomestnega člana občinskega sveta, zaradi odstopa člana Rafaela Vidmarja. Ker je naslednji izvoljeni g. Jože Pečjak, predlagajo potrditev mandata. Seznanil je, da je g. Jože Pečjak že podpisal izjavo, da se strinja z imenovanjem. Predlagal je, da se predlog sklepa sprejme.
G. Jože Zupančič je pričakoval podpisane ugotovitve občinske volilne komisije iz strani vseh treh članov in predsednice, ravno tako podpisan in žigosan sklep o potrditvi mandata člana občinskega sveta iz strani župana.
G. župan je podal Sklep o potrditvi mandata nadomestnemu članu občinskega sveta Občine Žužemberk na glasovanje. Glasovalo je 14 članov, 14 članov je glasovalo za.

Občinski svet je sprejel 

Sklep

o potrditvi mandata nadomestnemu članu občinskega sveta Občine Žužemberk

g. Jože Pečjak, Drašča vas 21a, Zagradec.

G. župan je povabil g. Jožeta Pečjaka, da zasede mesto člana občinskega sveta. G. Jože Pečjak je pozdravil vse prisotne in se zahvalil za potrditev.

G. župan je pojasnil, da so obravnavali tudi imenovanje nadomestnega člana v delavna telesa občinskega sveta, ki jih je zasedal bivši član sveta g. Rafael Vidmar.

G. Dušan Papež, predsedniku Komisije za mandatna vprašanja, volitve, imenovanja in priznanja je seznanil, da so na zasedanju komisije razpravljali tudi o tem, da bi g. Jožeta Pečjaka imenovali kot člana še v Odbor za družbene dejavnosti in Odbor za lokalno samoupravo. Predlaga sprejem sklepov za imenovanja.
G. Župan je podal predlog sklepa o potrditvi mandata člana v odboru za lokalno samoupravo.
Glasovalo je 15 članov, 15 članov je glasovalo za.

Občinski svet je potrdil

Sklep

o potrditvi mandata člana v odboru za lokalno samoupravo,

g. Jože Pečjak, Drašča vas 21a, Zagradec.

G. Župan je podal predlog sklepa o potrditvi mandata člana v odboru za družbene dejavnosti.
Glasovalo je 15 članov, 15 članov je glasovalo za.

Občinski svet je potrdil

Sklep

o potrditvi mandata člana v odboru za družbene dejavnosti,

g. Jože Pečjak, Drašča vas 21a, Zagradec.

K točki 3: Predlog Poslovnega plana Komunale za leto 2013

G. župan je dal besedo g. Dušanu Papežu, predsedniku Odbora za okolje in prostor, komunalo in promet, kateri je seznanil z obravnavo na odboru ter predlagal sprejem plana za leto 2013.
Za njim je dobila besedo ga. Darinka Redling, ki je seznanila s planom Komunale v letu 2013. 

G. Albin Ljubo Jarc je spraševal, koliko denarja se je od obstoja občine zapravilo za izgube vode. Seznanil je, da je v enem letu povprečno za 172.000 eur izgub, kar pomeni, da je bilo do sedaj že za cca 4.000.000 eur izgub. Menil je, da je potrebno težavo rešiti. Govoril je tudi o obnovi črpalke za zgornji Cvibelj in obnovi vodohrama v Zafari, kar se mu je zdelo nesmiselno, saj se bo delal nov vodovod. Povedal je, da komunalni prispevki niso enotni za vse občane, zato bi jih morali poenotit. Zanimalo ga je, koliko sredstev je bilo namenjeno za čistilno napravo. Menil je, da je črpanje fekalij iz Dvora v ČN Žužemberk nesmiselno, zato je potrebno, zato je predlagal, da se naredi analizo. Predlagal je, da se v Dol. Kotu naredi novo ČN, kar bi bilo ceneje in smiselneje. Povedal je še, da je potrebno občane seznaniti z zvišanjem cene vode v višini 86,10 %.
G. Ladislav Jaki je komentiral navedbe in poskušal razložiti zadeve, katerih g. Jarc ni razumel. Pojasnil je dejavnike, zaradi katerih prihaja do izgub in višanja cen. Poudaril je še, da se cene vode ne višajo za toliko, kot je trdil g. Jarc.

G. Jožeta Zupančiča je zanimalo, kje so v proračunu za leto 2013 zajeti predlogi invešticij, katere je predlagala komunala in so navedeni v 2. členu sklepa kot investicije. Gre za obnovo voda v Dolgi vasi, na Prevolah, pri plavžu na Dvoru in na Ratju. Seznanil je, da je bil vodovod na Ratju obnovljen v letu 2003, pri izvedbi del pa so bile ugotovljene nepravilnosti. Povedal je, da so pivišane cene enormne. Menil je, da je črpanje fekalij iz Dvora v ČN Žužemberk predrago in nezanesljivo. Zanimalo ga je, ali je komunala dobila v presojo projekte za izgradnjo suhokranjskega vodovoda in če je zadevo preučila iz finančne plati. Tudi njega je zanimalo, kolko je bilo vloženega v izgradnjo ČN Žužemberk. Menil je, da je čas, da se predstavi največji projekt izvedba Suhokranjskega vodovoda. Zahteval je še podatke, kolikšne plače imajo zaposleni v upravi komunale in njihov NO. Zahteval imenske je podatke.
G. županje mu je podal mekaj pojasnil. Še enkrat je poudaril, da ne bo prišlo do tolikšne podažitve kot trdi ter prosil, naj ne zavaja prisotnih in naj raje zadeve preveri pri odgovornih.

G. Dušan Papež je izpostavil, da je v nekaj letih uspelo znižat stroške do komunale v višini 70.000 eur. Navezal se je predvsem na izgube vode, ki so se tudi znižale. Komentiral je navajanja g. Jarca, glede višine sredstev namenjenih izgubam vide. Poudaril je, da je potrebno delati na tem, da se stroški nižajo.

G. Jože Zupančič je repliciral, naj župan ne zavaja prisotnih s svojim navajanjem, saj so podatki jasni.

Mag. Jože Jenkole je poudaril, da je vodovod v občini katastrofalen. Menil je, da je 47 % izguba vode enormna. Govoril je tudi o amortizaciji in izgradnji vodovoda. Zanimalo ga je, kaj bo, če se izgradnja Suhokranjskega vodovoda ne zgodi, saj je čas recesije. Menil je, da so cene vode, ki jo pridobivamo iz Grosuplja previsoke, v občini pa so viri, ki se jih ne uporablja. Izrazil je upanje, da pride do izgradnje vodovoda
G. Albin Ljubo Jarc je seznanil, da je potrebno cene za čiščenje odpadnih voda zvišati za 659,50 %, kar je veliko preveč. Govoril je tudi o praznenju greznic iz strani komunale, kar pomeni visoke stroške.
G. Ladislav Jaki je še enkrat poudaril, da se o višanju cen odloča občinski svet, govorijo pa o informativnih cenah. Predstavil je tudi z priključitvijo na ČN. Podal je še pojasnila nekaterim drugim razpravam, ki so potekale.
G. Albin Ljubo Jarc je povedal, da so podali predlog, da se pri ČN naredi priključek, v katerega bi lahko občani vozili fekalije iz greznic.

G. Franc Jarc je povedal, da se na občini v preteklosti niso ukvarjali s težavami, drugače bi bile zadeve že v večini sanirane. Tudi on je menil, da se za izgube plačuje preveč. Menil je, da se je proračun do sedaj delal populistično, saj bi se težave že odpravljene, če bi ga naredili kot je potrebno. Govoril je tudi o napačni lokaciji ČN. Tudi on je govoril o prevelikem povečanju cen. Menil je, da bi morale biti cene komunalnega prispevka enotne za vse občane.
Mag. Jeka Mrvar je menila, da je plan napisan zelo obsežno in preglednon z veliko podatki. Zanimali so jo stiki z javnostjo in predelava bioloških odpadkov ter dobri rezultati iz ostalih občin.
G. Ladislav Jaki je seznanil, da so izvedli anketo, s katero so ugotovili, da želijo občani biološke odpadke prepustiti komunali. Seznanil je, kako bodo pristopili k zbiranju odpadkov in izračunavanju stroškov za odvoz.

G. Matjaž Župevec je izrazil željo po izgradnji vodovoda, vendar ga je zanimalo, ali obstaja še kakšna druga rešitev, če do izgradnje vseeno ne bi prišlo. Seznanil je z debato, ki so jo imeli na odboru, kjer je bilo povedano, da se bo 15 % vode namenilo izpiranju cevi, nekaj izgub pa bo še vedno ob primerih počenih cevi. Glede na to, da je bilo za izgradnjo ČN Žužemberk potrebnih veliko sredstev, je menil, da bi bilo bolje, da se naredi več manjših čistilnih naprav, ki bi bile locirane v večjih krajih občine. Menil je, da je potrebno priključek k ČN za odplake iz greznic narediti celovito, da se lahko pripelje vse odplake. Izrazil je upanje, da bodo lahko kmetje še nekaj časa razvažali odpadke iz greznic po travnikih.

G. Martin Grčar je pojasnil, da ima občina odlok na osnovi katerega se izračuna komunalni prispevek, po enakih kriterijih za vse. Pojasnil je tudi trditve in vprašanja glede ČN v Žužemberku in ostalih zadev. Podal je pojasnila k izgradnji Suhokranjskega vodovoda, kar bo potekalo v sklopih.
G. Iztok Može je povedaal, da je v preteklih letih predlagal izgradnjo gravitacijske ČN v Dol. Kotu, ravno tako je leta 1999 predlagal uporabo vrtine vode na Vinkovem Vrhu. Izrazil je upanje, da se zgradi Suhokranjski vodovod in, da se čim prej priključi območje Dvora in Žužemberka na vrtino Vinkov Vrh, saj bi s tem prišparali največ.
G. župan je podal na glasovanje predlog Poslovnega plana Komunale za leto 2013.

Glasovalo je 13 članov, 13 članov je glasovalo za.

Občinski svet je sprejel

Poslovni plan Komunale za leto 2013.

K točki 4: Predlog Odloka o proračunu Občine Žužemberk za leto 2013

G. župan je seznanil, da so predlog odloka že obravnavali na prejšnji seji in sejah odborov. Seznanil je še s predloženimi amandmaji in seznanil z razlogi predlogov.
G. Jože Zupančič je povedal, da bi morali amandmaje prejeti vsaj sedem dni pred sklicem seje, zato gre za kršitev poslovnika. Poudaril je, naj na seji ne delijo gradiva. Predlagal je, da se amandmaje umakne iz te seje in naj se jih pripravi za naslednjo sejo.
G. Jacques Gros je pojasnil, da lahko župan vlaga amandmaje na seji, za svetnike pa velja, da morajo oddati amandmaje en teden pred sklicem.

G. Jožeta Zupančiča je zanimalo, v katerem členu to piše.

G. Albinu Ljubu Jarcu ni bilo povsem jasno, kako je s financiranjem, primarnih in sekundarnih izobraževanj pri ČN.
G. Franc Jarc je pojasnil, da v 121. členu poslovnika piše, da je potrebno predložiti amandmaje 7 dni pred sklicem seje. Seznanil je, da velikokrat dobijo gradivo na sami seji ter seznanill, da se občina ni javila na razpis za energetsko sanacijo stavb, na katerega je opozoril. Opozoril je, da amandmajev ne smejo obravnavati, ker je to nezakonito.

G. župan je menil, da lahko župan vloži amandmaje na seji.

Mag. Jože Jenkole je povedal, da projekt Suhokranjski vodovod napihuje proračun v oblake, kar je popolnoma nerealno. Pri projektu sodelujejo tudi ostale občine, katere nimajo namenjenih toloko sredstev v ta namen. Menil je, da je namen županovih vloženih amandmajev očrnitev opozicije. Povedal je, da so tudi oni vložili amandmaje s podrobnimi obrazložitvami, kateri so bili v celoti zavrnjeni, z neprimernimi razlogi. Navezal se je na stroške za javno upravo in na sredstva namenjena avtobusnim prevozom, kar je podrobneje komentiral glede na podatke Supervizorja in primerjavo cen z občino Mirna Peč. Poudaril je, da je potrebno upoštevati poslovnik in statut občine. Povedal je tudi, da bo svetniška skupina še naprej zahtevala informacije javnega značaja, če bodo menili, da je to potrebno. Govoril je tudi o vsebini Suhokranjskih poti in o sredstvih za nadzorni odbor, pri katerih je komisija našla nepravilnosti. Seznanil je še z govoricami glede dvorane na Dvoru. Menil je, da se prisotne zavaja, saj je prosil za čistopise zapisnikov sej, kateri naj bi bili objavljeni na spletni strani, vendar niso.
G. Jože Zupančič je direktorja OU prosil za citat člena, v katerem piše, da lahko župan vloži amandmaje na seji.

Direktor je pojasnil, da to piše v 163. členu poslovnika.
G. Franc Jarc in g. Jože Zupančič sta pojasnila, da mora upoštevati tudi 121. člen.

G. Jože Zupančič je pozval direktorja, naj dela in opozarja župana na podlagi statuta in poslovnika in naj se ne ukvarja s politiko. 
G. župan je povedal, da odstopa od vloženih amandmajev, ki jih je vložil na seji.

G. Jože Šteingel je prosil, naj se javno napiše, kdo je bil predlagatelj umika predlaganih amandmajev.

Mag. Jože Jenkole je povedal, da je proti sprejemu amandamjev, vendar s tem ni kršil poslovnika in zakona.

G. Franc Jarc je menil, da je potrebno v zapisnik zapisati, da so župan in občinski svet poskrbeli, da se upošteva poslovnik občinskega sveta.

G. Matjaž Župevec je povedal, da so v proračunu navedeni tudi projekti, kateri se bodo izvajali na območju Ajdovca, za kar mu je bilo zatrjeno, da bo iz strani Suh. vodovoda na njihovo območje zapadlo 60 %. Prosil je, da se zaključi projekt cesta Brezova Reber – Prečna, za katerega se sredstva prenešajo iz proračuna v proračun. Povedal je, da so nekateri predlogi amandmajev svetniške skupine zelo dobri in povedal zakaj. Seznanil je z razpravo na OGP, da nej bi letos zopet namenili sredstav PGD Žužemberk, na vrsti pa je PGD Ajdovec, tako bi bili zopet izigrani. Povedal je, da lahko proračun sprejme, vendar ne ve, kam bodo sredstva dejansko šla, zato je prosil, da se razjasni, za kaj gredo sredstva. Povedal je, da so že v preteklosti govorili o tem, da bi 20 % razpolaganje župana znižali na 10 %, s čimer se povsem ne strinja, saj velikokrat pride do nepredvidenih težav pri izvajanju projektov, zato je dobro, da ima župan možnost reševanja takšnih težav.
G. Jože Šteingel je povedal, da bo proračun podprl, saj je vesel, da se bodo odvijali tudi nekateri projekti na območju Ajdovca.

G. Matjaž Župevec je spraševal, ali bo nosil tudi posledice, če projekti ne bodo izvedeni.

G. Jože Zupančič je iz strani lanskoletnega razpisa zahteval izplačila sredstev društvom, katera še niso prejeli. Zanimalo ga je, kje je denar za izvedbo Suhokranjskega vodovoda, saj je menil, da sama rezervacija ni dovolj. Govoril je tudi o odgovorih na pobude amandmajev, kateri so popolnoma neprimerni. Menil je, da je razpolaganje s sredstvi v višini 20 % za župana glede na višino proračuna previsoko. Poklonil je zavoj papirja za zahtevane odgovore in informacije javnega značaja.
G. Martin Grčar je komentiral zavajanje glede povečanje stroškov za zaposlene v upravi. Komentiral je udmik predlaganih amandmajev župana in amandmaje predlaganih s strani svetniške skupine.

Mag. Jože Jenkole je repliciral na navedeno glede izgradnje ceste skozi Dvor oz. postavitev ograje. Povedal je, da ne bo kršil poslovnika. Poudaril je, da so podali amandmaje, za katere ni potrebno, da se sprejmejo v celoti, vendar so bili v celoti zavrnjeni.
G. Iztok Može je podal kritiko k vloženim amandmajem iz strani župana in seznanil, da 10. člen poslovnika omogoča hitri postopek sprejema, če je zadeva tako pomembna.
Mag. Jelka Mrvar je povedala, da podpira drugi amandma svetniške skupine in sicer o znižanju sejnin za 10 %, kar je predlagala tudi sama. Moralno je podprla projekt ureditve ceste Dvor – Vinkov Vrh in ureditev železolivarskega centra na Dvoru in ureditev kulturne dvorane v stavbi občinski stavbi.
G. Jože Pečjak je povedal, da se strinja z nekaterimi projekti v proračunu, vendar je menil, da so pozabili na območje Šmihela, ki še vedno nima mrliške vežice. Pohvalil je pluženje v občini. Predlagal je, da se naredi časovnico, v katero bi lahko vpisali, kdaj se bodo projekti začeli izvajati in kdaj se bodo zaključili, saj bi tako lažje sledili dogajanju in razlogom za ustavitev projektov.

G. Iztoka Možeta je zanimalo, kaj bodo sedaj naredili z amandmaji, ki jih je predlagal župan.

G. župan je pojasnil, da bodo amandmaji vljučeni v rebalansu in da upa, da s tem ne bo zamujena priložnost za ureditev infrastrukture na Dvoru.

G. Franc Jarc je povedal, da je proračun prenapihnjen. Strinjal se je s postavitvijo MV v Šmihelu, vendar je potrebno proračun sestaviti realno in projekte realizirati. Opozoril je, da bo župan glede na projekt Suhokranjski vodovod lahko razpolagal s celotnim proračunom, saj ima možnost, da sam odloča do višine 20 %. Poudaril je, da je dejaven populizem pri vloženih amandmajih. Nekateri projekti so bili narejeni, čeprav niso bili v proračunu. Povedal je, da bi lahko pri nekaterih postavkah prerazporedili sredstva, s čimer bi lahko realizirali projekte, za katere kasneje ne bo potrebnih sredstev za vzdrževanje. Opozoril je, da občina še vedno nima signalizacijske table, ki opozarja na prekoračeno hitrost. Govoril je tudi o ureditvi dvorane, katero bi lahko v celoti financirali s prijavo na razpis za energetsko sanacijo stavb, s katerim je seznanil v preteklosti. Poudaril je, da so podatki, ki jih zahtevajo redno delo in ne dodatno delo. Govoril je tudi o previsokih sredstvih namenjenih šolskim prevozom. Povedal je še, da si nekateri zaposleni izplačujejo previsoke zneske za prevoz na delovno mesto.
G. župan je pojasnil, da mora imeti občina narejen LEK, če hoče kandidirati na razpis za energetsko sanacijo stavb.

G. Albin Ljubo Jarc je povedal, da je v načrtu razvojnega programa predvidena izgradnja MV v Šmihelu in Vel. Lipju in s količino sredstev namenjenih v ta namen ter do kdaj mora biti projekt zaključen. Seznanil je še, da je občinska uprava imela pogovor z župnikom iz Šmihela, kjer so predlagali, da bi MV uredili v župnijski garaži, vendar se župnik s tem ni strinjal, saj je na tem območju dovolj prostora za izgradnjo MV.
G. Jože Pečjak je povedal, da je z zadevo seznanjen, vendar se je pojavila težava, ker OPN še vedno ni sprejet. 

G. Matjaž Župevec je predlagal, da se naredi tabelo, v katero bi OU vpisovala sledljivost projektov. Tako bi bili člani sveta bolj seznanjeni z dogajanjem.
Mag. Jožeta Jenkoleta so zanimali zavrnjeni amandmaji svetniške skupine in opozoril na populizem ter na 120. člen poslovnika. Menil je, da nekateri amandmaji niso izločeni s tehtnega razloga, zato je prosil, da se nekateri amandmaji svetniške skupine podajo na glasovanje; županovi predlogi amandmajev pa so bili vloženi prepozno, zato za njih ne morejo glasovati.
G. Iztok Može je povedal, da je potrebno proračun sprejeti tehtno in zagotoviti ureditev ceste Dvor - Vinkov Vrh; glede tega je nujno potrebno sprejeti dogovor. Povedal je tudi, da je potrebna postaviti merilnike hitrosti, predvsem v bližini šol.
G. župan je pojasnil, da je za cesto Dvor – Vinkov Vrh predvideno vzdrževanje, dokončno pa se bo uredila po izgradnji Suhokranjskega vodovoda.

G. župan je podal na glasovanje predlog Odloka o proračunu Občine Žužemberk za leto 2013. Glasovalo je 14 članov, 9 jih je glasovalo za, 5 proti.

Občinski svet je sprejel

Predlog Odloka o proračunu Občine Žužemberk za leto 2013.

G. župan je podal na glasovanje Odlok o proračunu Občine Žužemberk za leto 2013. Glasovalo je 15 članov, 9 jih je glasovalo za, 6 proti.

Občinski svet je sprejel

Odlok

o proračunu Občine Žužemberk za leto 2013.

G. župan je podal še nekaj pojasnil glede financiranja projekta Suhokranjski vodovo. Zatem je prosil, da dajo člani sveta besedo županu Mirne Peči, g. Andreju Kastelicu. Člani sveta so se soglasno strinjali, da dobi besedo. Ta je seznanil s svojim mnenjem glede projekta Suhokranjski vodovod. Zatem je sejo zapustil.
K točki 5: Predlog Odloka o proračunu Občine Žužemberk za leto 2014

G. župan je dal besedo g. Dušanu Papežu, predsedniku Odbora za okolje in prostor, komunalo in promet, kateri je seznanil, da so odlok obravnavali na seji odbora in predlagal sprejem.
Za njim je dobil besedo g. Jože Šteingel, predsednik Odbora za družbene dejavnosti, kateri je seznanil, da so odlok obravnavali na seji odbora, vendar ga niso potrdili.

Besedo je dobil še g. Marko Zajec, predsednik Odbora za gospodarstvo, kmetijstvo, turizem, proračun, davčno politiko in finance, kateri je ravno tako seznanil, da so točko obravnavali na seji odbora in predlagal sprejem odloka.

Ga. Genovefa Maver se je navezala na vložene amandmaje svetniške skupine. Povedala je, da naj bi se župan posvetoval s koalicijo glede sprejemov amandmajev, vendar jih je v celoti zavrnil. Menila je, da bi morali začeti razmišljati tudi v smeri sociale, saj je veliko občanov brezposelnih, kateri nimajo denarja za osnovna sredstva. V ta namen je predlagala prerazporeditev sredstev iz drugih postavk ali zamik katerega od projektov.
G. Jože Zupančič je povedal, da v 132. členu poslovnika piše, da bi morali glasovati o vsakem amandmaju posebej, česar župan ni izpolnil. Seznanil je še s 143. členom, ki govori o razmerah med županom in občinskim svetom. Zahteval je upoštevanje poslovnika.

G. Matjaž Župevec je še enkrat predlagal, da se naredi časovna tabela s projekti, v katero bi vpisovali stanje projekta. Ponudil se je, da jo naredi.
G. Jože Šteingel je povedal, da je nepotrebno, da nekateri člani sveta berejo člene poslovnika in zakonov. Povedal je, da se strinja s humanitarnimi pomočmi, vendar ga je prizadelo, da ljudje, ki delajo kot prostovoljci, iztavijo Rdečemu križu račun za potne stroške.
G. Iztok Može je povedal, da razume, da nekateri predlogi amandmajev niso sprejemljivi, vendar vseeno pričakujejo terminski plan izvedbe projektov. Prosil je, da se nekatere predloge svetniške skupine vseeno upoštev in se vsaj dogovori, kako bi zadeve lahko reševali.

G. Franc Jarc se je navezal na projekt Suhokranjski vodovod in na državni proračun, v katerem ni namenjenih sredstev Suhokranjskemu vodovodu. Povedal je, da podpira proračun, vendar pričakuje, da se projekti tudi izvršijo. Menil je, da bi morali že prej usklajevati proračun in se dogovoriti, katere projekte bi realizirali. Povedal je, da bi lahko župan podal na glasovanje vsaj en amandma, tako bi tudi oni začeli gledati drugače na delovanje, vendar se je zadeva v celoti zavrgla. Seznanil je, da podpira nekatere projekte, vendar ve, da realizacije ne bo. Govoril je tudi o reševanju ceste skozi Dvor, kjer je potreben pravi pristop, s čimer bi rešili več težav.
G. župan je pojasnil, da je govoril z g. Behinom, kateri je pojasnil, da so v proračunu navedeni samo projekti, ki se že izvajajo. Ostala sredstva se v proračun uvrstijo, ko so potrjeni.

Mag. Jože Jenkole je menil, da bi morali pri sprejemu proračuna upoštevati amandmaje. Povedal je, da župan nima pravice umakniti predlaganih amandmajev. Menil je, da je zopet prišlo do napake pri sprejemanje proračuna. Zahteval je upoštevanje zakonov.
G. Iztok Može je menil, da je težava v tem, da ni dogovorov. Zanimalo ga je, kako bo občina rešila težave pri zasneženih pločnikih, ali je namenjenih kaj sredstev za boljšo opremo.
G. župan je odgovoril, da to spada k vzdrževanju javnih površin.

G. Albina Ljuba Jarca je zanimalo, kdaj bodo lahko videli razvojne programe in projekte.

G. Jože Šteingel je povedla, da se govori in posluša ene in iste stvari.
G. župan je podal na glasovanje predlog Odloka o proračunu Občine Žužemberk za leto 2014.

Glasovalo je 13 članov, 9 jih je glasovalo za in 4 proti.

Občinski svet je sprejel

Predlog Odloka o proračunu Občine Žužemberk za leto 2014.

G. župan je podal na glasovanje Odlok o proračunu Občine Žužemberk za leto 2014.

Glasovalo je 13 članov, 9 jih je glasovalo za in 4 proti.

Občinski svet je sprejel

Odlok

o proračunu Občine Žužemberk za leto 2014.

K točki 6: Poročilo župana o opravljenih nalogah in izvrševanju sklepov
G. župan je občinski svet seznanil z opravljenimi nalogami, z izvrševanjem sklepov. Vse je seznanil še s trenutnim stanjem projektov in predvidenim delom v prihodnje.
K točki 7: Vprašanja in pobude
G. Jože Pečjak je prosil župana za razlago glede MV v Šmihelu in kakšno je stanje z OPN-jem. G. župan mu je pojasnil, da so bile meritve narejene, vendar se čaka sprejemOPN-ja. Župnik je privolil v meritve, nakup pa se bo izvršil ob sprejetju OPN, do takrat niti ni možno začeti z gradnjo. Seznanil je s stanjem OPN-ja, kaj je že narejenega v tej smeri in kaj je potrebno še pridobiti. G. Pečjak je v razmislek predlagal, da bi začeli z uporabo prenosnih računalnikov, saj so gradiva zelo obsežna.
G. Iztok Može je prosil za terminski plan pri sprejemu OPN-ja. Zanimalo ga je, kateri dejavniki zavirajo sprejem. Povedal je, da je v preteklosti že predlagal, da bi uvedli snemanje sej in derektni prenos na spletu. Glede na podatke iz Kočevja, je stvar pozitivna.
Mag. Jelka Mrvar je spraševala, kako daleč je projekt spremembe ogrevanja v OŠ Žužemberk in kakšne so možnosti za sanacijo strehe PŠ Ajdovec. Podala je pobudo k ureditvi ljudske knjižnice v Žužemberku, nekaj opreme je ohranjene v prostorih stare šole. Prisotne je povabila na proslavo v počastitev Prešernovega praznika in na razstavo slikarja iz Straže. G. župan je pojasnil, da je projekt glede ogrevanja zaradi velike količine snega začasno ustavljen, vendar se bo nadaljeval. Povedal je, da se bo naročil LEK za energetske sanacije stavb.
G. Martin Grčar je seznanil s projektom širokopasovnega omrežja. Povedal je, da se v prihajajočih nekaj mesecih pričakuje potrjevanje.
G. Dušan Papež je seznanil, da na osnovi zakona obstaja možnost za gradnjo do 5000m2, o čemer so bili že seznanjeni na prejšnji seji, vendar na desnem bregu gradnja ni možna zaradi velikih zveri.
G. Franc Jarc je prosil za popravljen datum na odgovoru glede OPN-ja. Prosil je pisni odgovor, kdaj in na kakšen način se bo uredila cesta na Vinkov Vrh. Poudaril je, da je v izogib nevšečnostim potrebno delati po poslovniku, zakonih in ustavi RS.
G. Jože Zupančič je povedal, da je zaprosil za račune podjetju Topos, katerih ni prejel. Račune je prejel na seji. Povedal je, da ni zadovoljen z odgovorom glede ceste v Hinjah, saj so trditve neresnične. Prosil je za dokaz, da je vložena tožba v zadevi Žvirška škarpa. Govoril je tudi o cesti na Žvirčah, katero izgradnjo je plačala občina. Zanimalo ga je, koliko sredstev je bilo namenjenih za to cesto. Zanimalo ga je tudi, katere nepravilnosti pri delovanju občine so našle inšpekcijske službe in članstvo komisije za gospodarjenje z zemljišči in kje je stari čebelnjak PŠ Dvor.
Go. Genovefo Maver je zanimalo, kdo že 30 let ne plačuje vode, glede na izjavo g. Šteingla.
Ga. Marija Breceljnik je pojasnila, da je bila cesta Žvirče - Struge financirana v KS Hinje.
Seja je bila zaključena ob 22.20 uri.

Številka: 900-8/2013-5
Žužemberk, 1. 2. 2013
Zapisnikarica


Direktor občinske uprave


     Župan

Tanja Hrovat


        Jacques Gros



Franc Škufca

